SCSMG คว้ากำไรไตรมาส3 เพิ่ม 47.53%
ไทยพาณิชย์สามัคคีประกันภัย (SCSMG) เผยไตรมาส 3 กำไรสุทธิ 110.56 ล้านบาท เพิ่มขึ้น 47.53%
1 พ.ย. 2553

ไทยพาณิชย์สามัคคีประกันภัย (SCSMG) เผยไตรมาส 3 กำไรสุทธิ 110.56 ล้านบาท เพิ่มขึ้น 47.53%
นายจิรวุฒิ บุญศิริ กรรมการผู้จัดการ บริษัทไทยพาณิชย์สามัคคีประกันภัย (SCSMG) เปิดเผยว่า ผลการดำเนินงานของบริษัทไตรมาส 3 ปี 2553 มีกำไรสุทธิ 110.56 ล้านบาท เพิ่มขึ้น 47.53% จากปีก่อน มีกำไรสุทธิต่อหุ้น 1.22 บาท เพิ่มขึ้นจากงวดเดียวกันของปีก่อนที่มีกำไรสุทธิต่อหุ้น 0.82 บาท 
ทั้งนี้ บริษัทเบี้ยประกันภัยรับ 686.60 ล้านบาท ลดลง 4.01% จากงวดเดียวกันของปีก่อนที่มีเบี้ยประกันภัยรับ 715.30 ล้านบาท เมื่อหักเบี้ยประกันภัยดังกล่าวแล้ว บริษัทมีเบี้ยประกันภัยรับสุทธิ 583.87 ล้านบาท เพิ่มขึ้น 4.84% คิดเป็นเบี้ยประกันที่ถือเป็นรายได้ 582.07 ล้านบาท
บริษัท ยังมีเงินสำรองเบี้ยประกันภัยที่ยังไม่ถือเป้นรายได้และรายได้รับล่วงหน้าสำหรับกรมธรรม์ระยะยาว ซึ่งแสดงในงบดุลส่วนของหนี้สิน 1,192 ล้านบาท และ 555.72 ล้านบาท